gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6543, del 15-06-2011 (2011/6817)

RESOLUCIÓ de 17 de maig de 2011, de la Direcció General d'Ordenació, Avaluació i Investigació Sanitària de la Conselleria de Sanitat, per la qual se sotmet a informació pública l'expedient d'autorització sanitària per a fer extracció i trasplantament de membrana amniòtica per a patologia oftàlmica a l'Hospital Universitari Doctor Peset.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6543

Data del DOGV
:   15-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6817


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de maig de 2011, de la Direcció General d'Ordenació, Avaluació i Investigació Sanitària de la Conselleria de Sanitat, per la qual se sotmet a informació pública l'expedient d'autorització sanitària per a fer extracció i trasplantament de membrana amniòtica per a patologia oftàlmica a l'Hospital Universitari Doctor Peset. [2011/6817]  
En esta Direcció General d'Ordenació, Avaluació i Investigació Sanitària de la Conselleria de Sanitat de la Generalitat Valenciana s'instruïx l'expedient promogut per la Conselleria de Sanitat pel que fa a la sol·licitud de Vicente Pastor Navarro, director de l'hospital, per a l'autorització d'extracció i trasplantament de membrana amniòtica per a patologia oftàlmica.  
Segons que preveu l'Orde de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres, servicis i establiments sanitaris i en relació amb el que disposa el Decret 120/2007, de 27 de juliol, pel qual s'aprova el Reglament Orgànic i Funcional de la Conselleria de Sanitat, resolc   
  
Sotmetre l'expedient a informació pública per un terme de vint dies, a fi que totes les persones interessades puguen examinar l'expedient i formular-hi les observacions que consideren dins de l'esmentat termini, que començarà a comptar des de l'endemà de la publicació d'este anunci.  
L'expedient es troba al Servici de Recursos Sanitaris de la Direcció General d'Ordenació, Avaluació i Investigació Sanitària d'esta Conselleria, situada a València, carrer del Misser Mascó, 31, on poden examinar-lo les persones interessades. Les al·legacions han de presentar-se per escrit en estes dependències de la Conselleria de Sanitat o en qualsevol òrgan administratiu dels establits per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 17 de maig de 2011.- La directora general d'Ordenació, Avaluació i Investigació Sanitària: Pilar Viedma Gil de Vergara.
Diari Oficial de la Generalitat Valenciana


Sumari del DOGV 6520, del 13-05-2011 (2011/5303)

Informació pública de la convocatòria de l'Assemblea General ordinària.
-----------------------------------------------------------------------

### Dades del document

Número de DOGV
:   6520

Data del DOGV
:   13-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5303


Organisme emissor
:   Caixa Rural Altea, COOP Crèd. V.

Tipus de document
:   Anunci

Informació pública de la convocatòria de l'Assemblea General ordinària. [2011/5303]  
El Consell Rector de Caixa Rural Altea, Cooperativa de Crèdit Valenciana, de conformitat amb el que establixen els articles 33 i següents dels estatuts, convoca els socis d'aquesta a l'Assemblea General ordinària que se celebrarà el dia 3 de juny pròxim, a les 19.00 hores en primera convocatòria, i a les 19.30 hores del mateix dia en segona convocatòria, al Palau Altea, carrer Alcoi, número 18 (nucli antic), per a tractar el següent orde del dia:  
Primer. Examen i aprovació, si és procedent, dels comptes anuals i de l'informe de gestió corresponents a l'exercici 2010 i de la proposta de distribució dels romanents líquids.  
Segon. Liquidació del pressupost del fons de formació i promoció cooperativa corresponent a l'exercici 2010 i proposta de distribució del pressupost del fons indicat per a l'exercici en curs.  
Tercer. Opció per l'aplicació, juntament amb la resta d'entitats del Grup Caixes Rurals del Mediterrani, CRM, del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, tant per a l'exercici fiscal 2011 com per als següents.  
Quart. Habilitació al Consell Rector per a completar, adequar i esmenar els acords d'aquesta Assemblea.  
Cinqué. Designació de dos socis de l'entitat perquè, amb el president, aproven i firmen l'acta de l'Assemblea, de conformitat amb el que disposa l'article 39 dels estatuts.  
Sisé. Precs i preguntes.  
Al domicili social es pot examinar la documentació comptable i de gestió que s'ha de sotmetre a l'Assemblea, de 09.00 a 14.00 hores i de dilluns a divendres, excepte festius; els documents indicats es poden rebre debades a domicili, amb la petició prèvia per escrit.   
  
Altea, 10 de maig de 2011.- El president del Consell Rector: José Miguel Cortés Asencio.
Diari Oficial de la Generalitat Valenciana


Sumari del DOGV 6570, del 21-07-2011 (2011/8032)

Informació pública de la modificació de les ordenances municipals del sòl no urbanitzable de Polinyà de Xúquer.
---------------------------------------------------------------------------------------------------------------

### Dades del document

Número de DOGV
:   6570

Data del DOGV
:   21-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8032


Data del document
:   05-07-2011

Organisme emissor
:   Ajuntament de Polinyà de Xúquer

Tipus de document
:   Anunci

Descriptors 

:   * Polinyà de Xúquer
    * administració local
    * pla d'urbanisme

Informació pública de la modificació de les ordenances municipals del sòl no urbanitzable de Polinyà de Xúquer. [2011/8032]  
Mitjançant l'Acord del Ple ordinari, de data 15 de juny de 2011, s'aprova la modificació de les ordenances municipals del sòl no urbanitzable, que resta redactada de la manera següent:  
   
«Article 106  
A la zona de sòl no urbanitzable entre la carretera d'Alzira a Sueca i la mota del riu Xúquer únicament es podran autoritzar construccions i instal·lacions agrícoles, ramaderes, cinegètiques o forestals, sempre que quede justificat que aquestes són estrictament indispensables per a l'activitat pròpia de la parcel·la per a la qual se sol·licita l'autorització, o per a la implantació, si escau, de botigues de productes agrícoles, o de plantes ornamentals o fruiters, que es produïsquen a la mateixa parcel·la vinculada a l'activitat, i compliran les mesures administratives reguladores de l'activitat corresponent. Aquestes construccions únicament podran ocupar el 10% del total de la parcel·la i han de mantindre sempre l'ús agrari, forestal o les característiques naturals que els són pròpies.   
  
Prèviament a la concessió de llicència d'obres, caldrà tindre la preceptiva autorització i els informes sectorials corresponents».  
S'ha resolt sotmetre a exposició pública, mitjançant un edicte publicat en el Butlletí Oficial de la Província de València, pel termini d'un mes.  
Durant el període d'exposició pública, qualsevol persona podrà examinar aquesta documentació, que estarà dipositada a les dependències d'Urbanisme d'aquest Ajuntament, així com formular-hi totes les al·legacions que estime pertinents.  
   
Polinyà de Xúquer, 5 de juliol de 2011.- L'alcalde: Óscar Navarro Torres.
Diari Oficial de la Generalitat Valenciana


Sumari del DOGV 6545, del 17-06-2011 (2011/7009)

RESOLUCIÓ de 6 de juny de 2011, del director general de Farmàcia i Productes Sanitaris, que admet a tràmit la sol·licitud formulada per l'Ajuntament d'Orihuela per a l'autorització d'una farmaciola permanent en l'entitat singular de El Mudamiento d'Orihuela.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6545

Data del DOGV
:   17-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7009


Organisme emissor
:   Conselleria de Sanitat

Tipus de document
:   Resolució

RESOLUCIÓ de 6 de juny de 2011, del director general de Farmàcia i Productes Sanitaris, que admet a tràmit la sol·licitud formulada per l'Ajuntament d'Orihuela per a l'autorització d'una farmaciola permanent en l'entitat singular de El Mudamiento d'Orihuela.  
  
 [2011/7009]  
Vista la sol·licitud formulada per l'Ajuntament d'Orihuela, per a l'autorització d'una farmaciola permanent en l'entitat singular de El Mudamiento d'Orihuela.  
Atés que hi ha en este nucli de població 1079 habitants empadronats.  
Atés que es complix el que preveu l'article 1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que establix l'article 6, resolc admetre a tràmit la sol·licitud amb les indicacions següents:  
- L'Ajuntament d'Orihuela no disposa de local per a la ubicació de la farmaciola en l'entitat singular de El Mudamiento d'Orihuela.  
- El mínim d'assistència és de 20 hores setmanals d'atenció al públic.  
Els farmacèutics titulars d'una oficina de farmàcia oberta al públic en el municipi d'Orihuela interessats en l'adjudicació de la farmaciola han de presentar, en el termini màxim d'un mes, comptador a partir de l'endemà d'esta publicació, la instància segons el model que establix l'annex de l'Orde d'1 de juny de 2000 de la Conselleria de Sanitat, acompanyada de la documentació que preveu l'article 6.2 de l'orde.  
  
La presentació de sol·licituds es pot fer en el Registre General de la Conselleria de Sanitat, carrer del Misser Mascó, 31, de València, o de qualsevol de les maneres que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat per la Llei 4/1999, de 13 de gener.  
  
  
València, 6 de juny de 2011.- El director general de Farmàcia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 6481, del 16-03-2011 (2011/2938)

Informació pública sobre la pèrdua de l'original de la carta de pagament de la fiança número 462004M651.
--------------------------------------------------------------------------------------------------------

### Dades del document

Número de DOGV
:   6481

Data del DOGV
:   16-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2938


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública sobre la pèrdua de l'original de la carta de pagament de la fiança número 462004M651. [2011/2938]  
A causa de la pèrdua de l'original de la carta de pagament de la fiança núm. 802552W273 per import de 1.499,26 euros, a nom de Vicente Antonio Riera Ayora, 32988921C, a favor de la Universitat de València.   
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
  
València, 1 de març de 2011.- La directora territorial: Pilar Morant López.
Diari Oficial de la Generalitat Valenciana


Sumari del DOGV 6641, del 31-10-2011 (2011/10162)

Notificació de la sentència dictada en el judici verbal número 294/2011.
------------------------------------------------------------------------

### Dades del document

Número de DOGV
:   6641

Data del DOGV
:   31-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10388


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal número 294/2011. [2011/10359]  
Judici verbal 294/2011   
De: Col·legi Oficial d'Infermeria de València.   
Procuradora: Dolores Jordá Albiñana.   
Contra: Francisco Barón Blasco.   
En aquest procediment de judici verbal 294/2011, seguit a instàncies del Col·legi Oficial d'Infermeria de València contra Francisco Barón Blasco, s'ha dictat la sentència que té l'encapçalament i la part dispositiva que diuen així:   
«Sentència número 266/2011  
Jutge que la dicta: Jesús Ángel López Sanz.  
València, 16 de setembre de 2011   
Jesús Ángel López Sanz, magistrat del Jutjat de Primera   
Instància número 17 d'aquesta ciutat, he vist aquestes   
actuacions de judici verbal registrades amb el número 294/2011, sobre acció de reclamació d'una quantitat, promogudes pel Col·legi Oficial d'Infermeria de València, representat per la procuradora la senyora Jordá Albiñana i defensat pel lletrat el senyor Llorca Escribá, contra Francisco Barón Blasco, declarat en rebel·lia.  
Dispositiva  
1. Estime la demanda formulada pel Col·legi Oficial d'Infermeria de València contra Francisco Barón Blasco.  
2. Condemne el demandat a pagar a l'actor la quantitat de 2.596,12 euros més els interessos legals des de la data de la demanda.  
3. Condemne el demandat a pagar les costes causades a l'actor.   
Notifiqueu a les parts aquesta resolució i feu-los saber que no és ferma i que s'hi pot interposar un recurs d'apel·lació que cal preparar en aquest Jutjat, en el termini dels cinc dies següents al de la notificació, perquè siga substanciat per l'Audiència Provincial de València; per a admetre'l a tràmit cal haver constituït en el compte de dipòsits i consignacions d'aquest Jutjat el dipòsit previst en la disposició addicional 15a de la Llei Orgànica 6/1985, d'1 de juliol, del Poder Judicial, en la redacció que en fa la Llei Orgànica 1/2009, de 3 de novembre, i indicar el tipus de recurs i el codi corresponent.  
  
Aquesta és la meua sentència, que pronuncie, mane i firme».   
I atés que el demandat esmentat, Francisco Barón Blasco, es troba en parador desconegut, s'expedeix aquest edicte a fi que valga de notificació de forma deguda.  
  
València, 27 de setembre de 2011.- El secretari judicial: César Manuel Barona Sanchis.
Diari Oficial de la Generalitat Valenciana


Sumari del DOGV 6522, del 17-05-2011 (2011/5419)

Informació pública de l'inici del procés de comercialització de la invenció procediment d'obtenció de peces ceràmiques a partir de pols nanomètriques i peces obtingudes.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5419


Organisme emissor
:   Universitat Jaume I de Castelló

Tipus de document
:   Anunci

Informació pública de l'inici del procés de comercialització de la invenció procediment d'obtenció de peces ceràmiques a partir de pols nanomètriques i peces obtingudes. [2011/5419]  
La Universitat Jaume I de Castelló anuncia l'inici del procés de comercialització de la invenció procediment d'obtenció de peces ceràmiques a partir de pols nanomètriques i peces obtingudes. Les empreses interessades a optar a l'explotació d'aquesta invenció poden sol·licitar més informació a l'Oficina de Cooperació en Investigació i Desenvolupament Tecnològic ().  
En cas de no rebre sol·licituds en el termini d'un mes comptador des de la publicació de l'anunci en el Diari Oficial de la Comunitat Valenciana, la Universitat Jaume I podrà acordar l'explotació mitjançant adjudicació directa.  
  
Castelló de la Plana, 10 de maig de 2011.- El rector, i p. d. de signatura (Resolució de 14.06.2010), el gerent: Antonio Montañana Riera.
Diari Oficial de la Generalitat Valenciana


Sumari del DOGV 6653, del 17-11-2011 (2011/11663)

RESOLUCIÓ de 18 d'octubre de 2011, de la Universitat de València, per la qual es declara conclòs el procediment i deserta la plaça número 798 de professor/a titular d'universitat, de l'àrea de coneixement de Farmàcia i Tecnologia Farmacèutica (concurs núm. 28/2011).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6653

Data del DOGV
:   17-11-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/11993


Data del document
:   18-10-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 18 d'octubre de 2011, de la Universitat de València, per la qual es declara conclòs el procediment i deserta la plaça número 798 de professor/a titular d'universitat, de l'àrea de coneixement de Farmàcia i Tecnologia Farmacèutica (concurs núm. 28/2011). [2011/11746]  
Convocat el concurs número 28/2011, mitjançant la Resolució de data 30 de maig de 2011 (BOE de 10.06.2011), per a la provisió de la plaça número 798 de professor/a titular d'universitat, de l'àrea de coneixement de Farmàcia i Tecnologia Farmacèutica i no havent-se presentat cap candidat/ada, aquest Rectorat ha resolt:  
Declarar conclòs el procediment i deserta la plaça de professor/a titular d'universitat, de l'àrea de coneixement de Farmàcia i Tecnologia Farmacèutica, adscrita al Departament de Farmàcia i Tecnologia Farmacèutica.  
  
València, 18 d'octubre de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6472, del 03-03-2011 (2011/2429)

Adjudicació definitiva número MY10/ITRTE/ES/77. Realització d'assaig físic a gran escala de les seccions moll CYES-R i dic CYES-A amb onatge i vent.
----------------------------------------------------------------------------------------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/2429


Data del document
:   24-02-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació definitiva número MY10/ITRTE/ES/77. Realització d'assaig físic a gran escala de les seccions moll CYES-R i dic CYES-A amb onatge i vent. [2011/2429]  
En compliment del que disposa l'article 138 de la Llei de Contractes del Sector Públic aprovada per la Llei 30/2007, de 30 d'octubre, es fa pública la següent adjudicació:  
1. Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY10/ITRTE/SE/77.  
2. Objecte del contracte  
a) Tipus de contracte: serveis.  
b) Descripció de l'objecte: realització d'assaig físic a gran escala de les seccions moll CYES-R i dic CYES-A amb onatge i vent.  
c) Lot   
Lot 1: Realització d'assaig físic a gran escala de les seccions moll CYES-R i dic CYES-A amb onatge i vent.  
d) Bulletí o diari oficial i data de publicació de l'anunci de licitació: Diari Oficial de la Comunitat Valenciana de data 28 de desembre de 2010.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
4. Import del contracte  
Lot 1: 150.000,00 euros (IVA exclòs).  
5. Adjudicació definitiva  
a) Data: 24 de febrer de 2011.  
b) Contractista  
Lot 1: Cedex, Centro de Estudios y Experimentación de Obras Públicas.  
c) Nacionalitat  
Lot 1: España.  
d) Import d'adjudicació definitiva  
Lot 1: 150.000,00 euros (IVA exclòs).  
Valencia, 24 de febrer de 2011.- El rector: Juan Julià Igual.
Diari Oficial de la Generalitat Valenciana


Sumari del DOGV 6457, del 10-02-2011 (2011/1275)

Notificació de resolució. Expedient sancionador número 462010SAT001228 i altres.
--------------------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1275


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolució. Expedient sancionador número 462010SAT001228 i altres. [2011/1275]  
  
\* \* \* \* \*  
  
Per la present es notifica a les empreses que a continuació es detallen a les quals la Inspecció Provincial de Treball practicà actes d'infracció que donaren lloc a expedient de sanció les resolucions de les quals no es van poder notificar per haver desaparegut, traslladat a un altre domicili o altres causes anàlogues, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A les empreses detallades se'ls fa saber que en el termini d'un mes, partir de la publicació del present edicte, podran formular recurs d'alçada davant la Secretaria Autonòmica d'Ocupació, d'acord amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/99, de modificació de la dita llei, i a estos efectes podran examinar en el termini indicat l'expedient que es troba en esta direcció general.  
València, 21 de gener de 2011.- El director general de Treball, Cooperativisme i Economia Social: Román Ceballos Sancho.
Diari Oficial de la Generalitat Valenciana


Sumari del DOGV 6510, del 29-04-2011 (2011/4769)

Informació pública de l'actualització de tarifes d'aigua potable de Sierra Engarcerán.
--------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4769


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes d'aigua potable de Sierra Engarcerán. [2011/4769]  
Quota de servei  
Calibre comptador 13 mm 21,82 €/trim.  
Calibre comptador 15 mm 21,82 €/trim.  
Calibre comptador 20 mm 52,27 €/trim.  
Calibre comptador 25 mm 62,75 €/trim.  
Calibre comptador 30 mm 104,56 €/trim.  
  
Quota de consum  
Per cada m³/trim. 1,2705 €/m³.  
  
Manteniment de comptadors  
Calibre comptador 13 mm 1,7967 €/trim.  
Calibre comptador 15 mm 1,7967 €/trim.  
Calibre comptador 20 mm 4,2952 €/trim.  
Calibre comptador 25 mm 5,1349 €/trim.  
Calibre comptador 30 mm 8,5477 €/trim.  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
El que es fa públic.  
  
Sierra Engarcerán, 22 d'abril de 2011.- L'apoderat: Miguel Tena Beti.